
El preu de l’habitatge a Sants- 
Montjuïc puja vuit vegades més 
ràpidameut que els salaris 

La Xarxa Solidària contra el Tancament d’Empreses i la Precarietat 
denuncia aquesta situació amb unes jornades d’acció i debat 
celebrades a les Cotxeres. 


Les xifres de temporalitat en els 
contractes, l’accidentalitat laboral, 
les deslocalitzacions d’empreses, 
els augments en el preu de l’habi¬ 
tatge i les retallades socials són ca¬ 
da vegada més alarmants per a una 
creixent majoria social. En tres pa¬ 
raules: s’extén la precarietat. Men¬ 
trestant, la resposta dels diferents 
poders públics continua sent l’ha¬ 
bitual, un total i continuat autisme. 

Davant d’aquesta situació d’a¬ 
larma social són cada vegada més 
els diferents col·lectius socials que 
comencen a organitzar-ze per tal 
de fer front a aquestes “noves” si¬ 
tuacions de precarització social. 
La iniciativa més recent ha vingut 
de la mà de la Xarxa Solidària con¬ 
tra el Tancamemt d’Empreses i la 
Precarietat, que va organitzar unes 
jornades de lluita i unes trobades 
de debat a les Cotxeres. Un espai, 
en fi, on pensar i desenvolupar es¬ 
tratègies de reconstrucció social. 

[ pàgina 3 I 



En l’últim any el preu de l’habitatge de lloguer al 
districte ha pujat un 16,6 % mentre que l’augment 
salarial pactat en convenis ha estat del 2,9 %. 



Resposta masshia 
a l’assassioat 
del Roger 


Després de quatre mesos en 
coma, en Roger Albert, jove 
veí de Gràcia apunyalat per 
un grup de feixistes durant 
les festes d’aquella vila, va 
morir en no poder recuperar- 
se de les ferides rebudes. 

La notícia causà un fort i 
immediat impacte a Gràcia, 
on es convocà una manifes¬ 
tació ja el dia després, i en¬ 
tre els ambients punks i oku- 


pes on militava el jove. 

El dijous 23 de desembre 
unes 10.000 persones, se¬ 
gons els convocants, es van 
manifestar pel centre de 
Barcelona, en una mostra de 
dol i ràbia populars com no 
es recordava, per un assassi¬ 
nat polític, des dels inicis 
dels anys vuitanta. 

[ pàgina 10 ] 


OPINIO 


Parlar en català et 

converteix 

enterroristaP 

L’escandalós cas del Harry Potter 
de Lloret, encausat per l'Audiència 
Nacional per demanar que s’eti¬ 
quetés en català, torna a posar en 
dubte la promesa de crear una 
“Espanya plurinacional”. 

V _ [ pàgina 21 



cso 

Can Calet 


Fa tot just dues setmanes obria 
portes “oficialment” un nou Cen¬ 
tre Social Okupat a Les Fran¬ 
queses del Vallès, ciutat dormi¬ 
tori de Granollers. Amb un 
apretat calendari d’activitats i 
moltes energies, Can Calet s’ha 
convertit ja en un referent per a 
tota la comarca. 

I pàgina 111 


ENTREVISTA 


Norma 
Falconi, 

Punt 
d'Informació per 
als immigrants 

editorial 


La comunicació popular, 
en color 


E l nou any ens porta una 
Burxa renovada. Sense 
canviar el més mínim en 
objectius, el format ha estat repen¬ 
sat, per quart cop en la història del 
periòdic. El que va començar com 
quatre pàgines fotocopiades amb 
una sortida d’uns pocs centenars 
d’exemplars, després del canvi més 
gran del 2001 en què va passar a les 
actuals 12 planes impreses i les 
5.000 còpies per número, ara ha in¬ 
corporat el magenta en la seva por¬ 
tada i contraportada, i ha canviat el 


format. Tot, amb la idea que la lec¬ 
tura de La Burxa us agradi encara 
més, si pot ser. Perquè aquest pro¬ 
jecte tira endavant, amb moltes ide¬ 
es i moltes ajudes, i moltes ganes 
de futur. Esperem que continueu 
trobant en aquestes pàgines l’eina 
de comunicació popular de sempre 
i que anem mantenint i construint 
nous canals de comunicació entre 
els col·lectius i les persones que 
lluiten perquè el món en què vivim 
sigui més just i més lliure, co¬ 
mençant pels nostres barris. 


Dol pel Roger 


L a Burxa està de dol. La mort del Ro¬ 
ger després de quatre mesos d’incer¬ 
tesa ens ha sacsejat. El Roger va ser 
víctima d’una agressió feixista. Un grup de 
neonazis van atacar la colla amb qui passejava 
durant les festes de Gràcia. Els agressors ana¬ 
ven armats i amb un arpo enganxat a un puny 
americà van segar la vida del jove de 25 anys. 
La Burxa està enfadada. Enfadada perquè, un 
cop més, la realitat és manipulada en funció 
dels interessos de qui ostenta el poder. Els fets 
de Gràcia van ser considerats pels mitjans de 
comunicació oficials com “una baralla entre 
okupes i skins” en lloc d’un atac premeditat. 
L’Ajuntament de Barcelona va aprofitar per 


criminalitzar les festes alternatives, i de la ma¬ 
nifestació convocada en protesta per la mort 
del Roger només n’han destacat les destrosses 
i els diners que reparar-les costarà als ciuta¬ 
dans. Què els passa a aquesta gent? Sembla 
que els importi més el pessebre de la plaça Sant 
Jaume que la vida de la gent que lluita per fer 
el món més just. Sembla que evitin parlar de 
violència feixista i en canvi s’omplen la boca 
parlant dels “okupes violents” i dels “radicals” 
per criminalitzar-los. Detenen dos joves durant 
60 dies acusant-los de llançar còctels molotov 
i deixen en llibertat sota fiança després de qua¬ 
tre setmanes a qui es declara culpable d’apu¬ 
nyalar algú al coll. 



la veritable 
aventura de 
circular en 
bicicleta 

BERNAT COSTA 

Camions, taxistes, conductors, 
motoristes, carrils bicis inexis¬ 
tents... Es tota una odissea circu¬ 
lar en bicicleta per aquesta ciutat. 
Agafes la bicicleta per desplaçar- 
te i no trobes res més que impedi¬ 
ments per circular. Un cotxe t’in¬ 
tenta atro¬ 
pellar, una 
moto t’a¬ 
vança de 
forma te¬ 
merària, et 
trobes un 
camió es¬ 
tacionat en 
els pocs 
quilòmtres 
de carril 
bici que 
existeixen 
a Barcelo¬ 
na. Més: 
un con¬ 
ductor que 
ha anat a 
fer un cafè 
al bar de la 
cantonada 
i deixa el cotxe enmig del carril 
bici; o juga el Barça, i el carril ci¬ 
clista de la Diagonal es converteix 
en un aparcament gratuït per als 
culers, que no coneixen el trans¬ 
port públic. I la Guàrdia Urbana 
que ho mira i diu: “Oh, això sem¬ 
pre ha estat així, és inevitable...”. 
I tu, cada matí al sortir de casa, et 
repeteixes una i altra vegada que 
la bicicleta és un mitjà de trans¬ 


port sostenible, que no contamina, 
no fa soroll, no gasta el petroli pel 
qual la gent es mata arreu del 
món, i a més fas una mica d’exer¬ 
cici en aquesta societat urbanita 
sedentària en què vivim. 

Un barri com el de Sants no té 
ni un metre de carril bici, tot i que 
des del 1993 està previst segons 
l’Ajuntament a carretera de 
Sants... El 2002 uns quants ciclis¬ 
tes ens vam emocionar en veure 
que començaven les obres a carre¬ 
tera i semblava que havien pintat 
el carril bici: l’Ajuntament, ecolo¬ 
gista de debò, es va encarregar de 
treure’l en acabar les obres i tor¬ 
nar la carretera de Sants als seus 
autèntics 
propieta¬ 
ris, els 
vehicles a 
motor. 

Un ba¬ 
rri que és 
seu dels 
Amics de 
la Bici. 
Un barri 
on el pri¬ 
mer di¬ 
vendres de 
cada mes 
es reunei¬ 
xen ciclis¬ 
tes de tota 
la ciutat 
per fer la 
Massa 
Crítica per 
protestar per aquest abusos del pe¬ 
troli. Però ni tan sols les bicicletes 
tenen dret a protestar: conductors 
furiosos descarreguen la seva 
adrenalina contra la Massa Crítica 
i la Guàrdia Urbana ens mira amb 
mala cara. Per sort, encara no ens 
han atonyinat com als acampats a 
la Diagonal pel 0,7... Però tot arri¬ 
barà en aquest món, en aquesta 
ciutat que sembla anar al revés. 



L’Eric, el jove comandant de 
l’exèrcit del Fènix, ha resultat 
captiu i desarmat per les forces 
i cossos d’ocupació de l’Estat. 
Però el que no saben (o potser 
sí) els ocupants, i potser fins i 
tot el mateix Eric, és que el fè¬ 
nix, molt abans que es fes po¬ 
pular arran del famós perso¬ 
natge de Harry Potter, ja exis¬ 
tia en l’imaginari col·lectiu de 
moltes cultures. 

El fènix és un ocell mitolò¬ 
gic d’origen egipci, únic en la 
seva espècie, que renaixia de 
les seves cendres, i que els 
grecs i els romans considera¬ 
ven imatge de la vida eterna. 
Representava l’ànima del Sol i 
també el començament de 
l’any nou. També és coneguda, 
però menys, l’obra literària 
Fènix de Catalunya , de Feliu 
de la Penya, escrita el 1683, en 
plena decadència, en la qual es 
proposen uns quants mitjans 
de redreçament, el principal 
dels quals era la formació d’u¬ 
na gran companyia de comerç. 


Salt de Plens 

De les cendres 
al ciberfènix 

QUELNESS 

Per acabar, el filòsof Francesc 
Pujols va fer-ne una versió 
moderna i surrealista quan va 
dir: “El pensament català re¬ 
brota sempre i sobreviu als 
seus enterradors”. 

Però el que resulta curiós 
de tot això, a banda de l’anèc¬ 
dota de l’au mítica, és el fet 
que un jove de 14 anys amb un 
senzill PC connectat a internet 
hagi estat capaç de mobilitzar 
gairebé un regiment de poli¬ 
cies, advocats i jutges, a part 
d’obtenir un ressò mediàtic 
considerable i de convertir-se 
en un petit heroi de la resistèn¬ 
cia lingüística. Alguna cosa 
està canviant i el poder s’està 


posant nerviós. Controlar e- 
mails i SMS esdevé una tasca 
més difícil que la d’aconseguir 
que els mitjans de comunica¬ 
ció vomitin consignes política¬ 
ment correctes. 

Quan l’opressió esdevé as¬ 
fixiant, quan sembla que tot 
està perdut, quan l’esperança 
empal·lideix, el mateix sistema 
crea mecanismes que se li gi¬ 
ren en contra. Així com la in¬ 
dustrialització salvatge va fer 
sorgir les lluites obreres i va 
despertar la consciència de 
classe, la societat de la infor¬ 
mació i del coneixement fa 
emergir un nova percepció de 
la realitat, que va més enllà de 
la que subministra la cultura 
oficial a través del seus òrgans 
habituals. Les grans empreses, 
les grans institucions, els grans 
ideals del sistema ja no ho són 
tant quan, a partir d’un senzill 
clic de ratolí o d’una simple 
pressió sobre la tecla OK, es 
pot pertorbar la seva plàcida 
existència. 


CARTES ALA BURXA 

Envia’ns el teu escrit a l’e-mail laburxa@laburxa.org o a Can Vies (c/ Jocs Florals, 42 BCN 
08014) o a mà a la bústia de l’AC Arran (cl Premià, 20). 


JORDI SOLER 


Feliç 2005 

El marxisme del segle XX ens va deixar el record 
d’algunes de les dictadures més tenebroses de la 
història i també alguns milers d’exdirigents encimats 
en llocs polítics ben pagats. Aquests són els únics 
dels seus que van fer la revolució. 

Ara, quan ja ningú no compta amb ells per tirar 
endavant, reneix amb força el vell corrent dels 
moviments anarquistes. Sovint sense dir-se així. 
Trobem grups que s’anomenen autònoms, anti- 
autoritaris, zapatistes, d’acció directa, horitzontals, 
anarquistes, anarcosindicalistes, entre molts d’altres. 

De fet, tots beuen de la mateixa font: el treball en 
xarxa, la descentralització, la fugida de l’estructura 
.vertical i dels grups dirigents, l’associació voluntària i 


el treball pel consens, la negació del centralisme 
democràtic, i la convicció que el fi no només no 
justifica els mitjans, sinó que els mitjans condicionen 
l’objectiu. L’estratègia dels nous revolucionaris arreu 
del món passa per anar clonant la societat que 
pretenem en les nostres organitzacions i moviments. 
Anar fent una societat paral·lela dins de la societat 
antiga que ens envolta. I fer aquesta societat 
paral·lela cada cop més extensa i més consistent. 

A més de desitjar-vos un feliç 2005 a tots i totes, 
m’agradaria també que als nostres barris, com més 
millor, passéssim el Rubicó del desconcert de les 
velles esquerres i treballéssim plegats per un Sants 
combatiu, rebel i llibertari. Feliç any i feliç revolta. 


la Burxa 

Periòdic de comunicació 
popular de Sants 
i barris veïns 


La Burxa és una revista editada per un equip de redacció que 

es troba cada dimecres al CSA Can Vies (Jocs Florals, 42) 

Periodicitat: Mensual 

Telèfon de contacte: 93 422 16 13 

Adreça electrònica: laburxa@laburxa.org 

La Burxa no es fa responsable dels articles d’opinió. 


En aquesta Burxa hi han col·laborat: Roser Benavent, Bernat Costa, Toni Gonzàlez, 
Ivan Miró, Gemma Parera Alvarez, Guillem Sànchez, Pau Canela, David Positiu, So¬ 
to, Jordina, Laia i Meritxell Sànchez Amat, Raül, Mireia Monfort, Jou, Carme, Miquel 
Darnés, Yol, Casal Independentista, Comissió Veïns de La Bordeta, Assemblea Can 
Vies, CSO Can Calet i Col·lectiu Txinorris 

sants 


El 2004 porta mós 
precarietat al barri 
l la rosposta ao os 
fa osperar 

[ Durant tot el mes de desembre s’han realitzat diversos actes 
i jornades contra la precarietat organitzats per la Xarxa 
contra el Tancament d’Empreses, on es va denunciar des 
del ràpid creixement dels preus de l’habitatge a la 
temporalitat laboral i el tancament d’empreses. 



Xerrada sobre el tancament d’empreses a Cotxeres 


ACCENT 


M. MONFORT . SANTS 

La precarietat, entesa com la 
vulneració dels drets més ele¬ 
mentals de les persones en àm¬ 
bits bàsics de la vida com són el 
de l’habitatge, el laboral, l’accés 
als serveis públics, la sanitat i 
l’educació, és ja una norma en la 
vida quotidiana de veïnes i veïns 
del barri de Sants. L’últim any, 
tot i l’arribada de governants au- 
toanomenats d’esquerres a tots 
els àmbits institucionals, la si¬ 
tuació ha empitjorat i les previ¬ 
sions amb vista al 2005 indiquen 
que la precarització de la vida 
serà cada cop més extremada i 
arribarà més de pressa. 

El ràpid creixement dels 
preus de l’habitatge al districte 
de Sants-Montjuïc ha accentuat, 
juntament amb altres factors, la 
precarització de la vida al barri. 
El preu de l’habitatge de lloguer 
s’ha incrementat en només un 
any el 16,6 % i ha arribat a un 
lloguer mitjà de 640 al mes per 
un pis d’aproximadament 60 m 2 . 
Un increment espectacular que 
gairebé ha doblat el de l’any an¬ 
terior, del 8,9 %. A hores d’ara el 
districte és el quart més car pel 


que fa al preu de lloguer per m 2 , 
només superat per Les Corts, Sa¬ 
rrià-Sant Gervasi i Gràcia. 

D’altra banda, els preus de 
compra d’habitatge, tant nou 
com de segona mà, segueixen 
creixent fins a assolir xifres as¬ 
tronòmiques com els 60 milions 
de les extintes pessetes que val 
un pis de segona mà a l’entorn 
de l’estació de Sants o al barri de 
Font de la Guatlla. 

En l’àmbit laboral les xifres 
tampoc no són gaire optimistes: 
a la ciutat de Barcelona es cal¬ 
cula que un 87 % dels contrac¬ 
tes signats el 2004 han estat 
contractes temporals, i d’a¬ 
quests la gran majoria han tin¬ 
gut una durada inferior a tres 
mesos. La temporalitat, a més, 
és un fenomen que afecta els 
sectors de població històrica¬ 
ment més desafavorits com són 
les dones i el jovent. 

Les jornades contra la precarie- 
tatcomaresnosta 

En aquest context s’han organit¬ 
zat al llarg de tot l’any diversos 
actes i jornades com la campa¬ 
nya contra la precarietat organit¬ 
zada per la Xarxa contra el Tan¬ 


cament d’Empreses que es va 
dur a terme la primera quinzena 
del mes de desembre i que va 
culminar en unes Jornades cele¬ 
brades els dies 10, lli 12 de de¬ 
sembre a les Cotxeres de Sants. 

La campanya començà el 2 
de desembre amb una jornada 
d’accions descentralitzades que 
van començar de matí a diverses 
universitats i es van anar este¬ 
nent per diversos barris de Bar¬ 
celona i també per altres pobla¬ 
cions d’arreu del país. A Sants 
l’Assembla de Barri va convocar 
una acció per reivindicar uns 
transports públics gratuïts que 
portava per lema “Línia 0, metro 
gratis”. 

El dijous 9 de desembre la 
Xarxa havia convocat una sèrie 
d’accions a Barcelona que s’ini¬ 
ciaven a les 12 del migdia quan 
un centenar de manifestants ta¬ 
llaven la Via Laietana i recorrien 
els carrers del centre de la ciutat 
per dur a terme altres accions 
com l’ocupació durant uns mi¬ 
nuts de la Cambra de la Propie¬ 
tat. A la tarda una paròdia de 
processó integrada per un cente¬ 
nar de persones passejava un 
gran sant Precari i Dona Preca¬ 


rietat cridant a la participació a 
les Jornades. 

Les Jornades s’iniciaren el 
dia 10 de desembre amb una tau¬ 
la rodona en què van intervenir 
membres de la Campanya dels 
Països Catalans contra la Consti¬ 
tució Europea, l’Observatori 
contra el Deute Extern i la Xar¬ 
xa contra el Tancament d’Em¬ 
preses. El dia 11 al matí es feren 
un seguit de tallers sobre temes 
clau: habitatge, deslocalitza- 
cions, serveis públics i els més 
precaris entre els precaris, 
aquest últim amb una gran parti¬ 
cipació. 

Després del dinar popular es 
va fer el debat final on van parti¬ 
cipar unes 200 persones i en què 
es va destacar la importància de 
buscar espais de debat i coordi¬ 
nació entre els diferents sectors 
que lluiten contra la precarietat i 
el capitalisme. A la tarda es van 
passar diversos vídeos, i un dele¬ 
gat de Zanon, empresa ocupada 
a l’Argentina, va explicar l’ex¬ 
periència de la reapropiació per 
part dels treballadors després de 
ser tancada pel propietari. La 
jornada va finalitzar amb un 
concert de música amazigh. 


OPINIÓ 


Atrapats per la precarietat 


A la gent de la meva generació, quan amb 17 o 
18 anys començàvem a fer les primeres 
feinetes (la majoria combinant-les encara amb 
els estudis), i davant el panorama desolador 
amb què ens trobàvem, la resposta invariable 
de “la generació anterior” (fossin familiars, caps 
o companys de feina) era que això era normal 
quan es començava, que a mesura que 
agafaves experiència anaves “pujant” a la 
feina, se't feia fix i cobraves un salari 
mínimament digne. 

Ara, 12 o 13 anys després, ja rondem la 
trentena i res no ha millorat: contractes 
temporals (sovint fins i tot per dies o hores), 
sous eterns d’aprenent, interinatges, suplèn¬ 
cies, ETT... Amb l’agreujant que avui ja no vivim 
a casa dels pares i ni tan sols en pisos 
compartits, i la gent comença a aparellar-se i 
parla de tenir fills. 

Però amb quins diners? Si bé és cert que 


és relativament fàcil trobar una feina de merda 
però que et dóna un sou passable, també ho és 
que normalment aquesta no dura més d’un 
parell de mesos o del que duri la baixa del fix a 
qui substitueixes. A les fàbriques s'estén la 
doble escala salarial; a l’administració, 
l’interinatge; a tot arreu, la subcontractació i els 
contractes escombraria, les “beques” i les 
“pràctiques”; per no parlar de la feina en negre, 
sense contracte ni Seguretat Social. 

És un model de vida que et permet viure bé 
al dia, comprar-te la moto i un mòbil d’última 
generació, o muntar-te unes festes de les que 
fan història perquè tens diners. Però mai et do¬ 
narà una seguretat que t’animi a comprar-te un 
pis o tenir un fill, no crea una cultura d’assumir 
responsabilitats (quina responsabilitat assu¬ 
meixes en una feina que demà no tindràs?), 
únicament genera cultura de l’oci immediat i 
consumisme. I evidentment no em refereixo a 


ser “fidels a l’empresa” ni bajanades així, sinó a 
la responsabilitat social que t’anima a intentar 
millorar tant personalment com social, a 
preocupar-te per les teves condicions laborals 
o per la situació del teu barri. Però quin és el 
meu barri, si l’any que ve se m’acaba el con¬ 
tracte de lloguer i vés a saber on viuré? 

Així, la nostra és una generació atrapada 
per la precarietat en una mena d’eterna adoles¬ 
cència, que en lloc d’un somni ha acabat sent 
un malson. La precarietat ja és la primera 
preocupació del jovent català segons les 
enquestes de la Generalitat, i davant d’això 
Maragall es limita a afirmar que el mercat és 
així i que ell no hi pot fer res (en declaracions 
al programa Torn de preguntes de TV3). I jo em 
pregunto: no hi pot o no hi vol fer res? És 
només el mercat o també l’ànsia d’acumulació 
dels mercaders? I nosaltres, hi podem fer res? 

GUILLEM SÀNCHEZ 


A PEU DE CARRER 


línia 0 


Els cartells ho diuen ben clar: 
“Inauguració de la Línia 0, el 
2 de desembre a la plaça de 
Sants”. Ja m’agrada que hi 
hagi més transport públic al 
barri; d’això, com més millor. 
Però m’assalta una pregunta 
inevitable: com és una “línia 
0”? Una línia que no 
existeix? Serà per tele- 
transport? S’espatllaran les 
escales automàtiques? Farà 
olor? 

Quan arribo el show ja ha 
començat, és una inau¬ 
guració en tota regla: polítics 
que tallen cintes, hostesses 
que reparteixen bombons i 
un presentador que més 
aviat sembla un croupier. 
Allà, megàfon en mà, 
expliquen les excel·lències 
de la nova línia. És una nova 
infraestructura que jo defi¬ 
niria com a mental: no es 
tracta de fer nous túnels, sinó 
de posar els que ja hi ha al 
servei de tota la ciutadania, 
fins i tot de la que no pot 
pagar. I tot això només amb 
un petit canvi de mentalitat. 
Perquè la qüestió és: si és 
més deficitari un alcalde que 
un precari, i a aquell li 
paguem el cotxe oficial entre 
totes, per què ell no s’enrotlla 
i ens regala algunes T-10? 
Com a filosofia m’agrada, 
encara que no m’imagino 
discutint de moral kantiana 
amb un segurata. 

Mentre les simpàtiques 
hostesses reparteixen les T- 
Salto que permeten viatjar 
per tota la Línia 0, el 
presentador-croup/er explica 
el seu funcionament: “Es 
posa una mà a cada una de 
les màquines, s’agafa una 
mica d’impuls i... s’alcen les 
cames per damunt del tor- 
niquet! Ja som a l’altra banda 
i podem gaudir de les como¬ 
ditats dels tranport públic!”. 

“Oooooohl”, fa la ciuta¬ 
dania entusiasmada. Això sí 
que és una millora social i no 
pas les del tripartit. Ara 
només falta algun voluntari 
que es llanci a provar-ho. 
Costa trobar-lo, deu ser la 
por escènica (hi ha ben bé 
unes cent persones mirant), 
perquè no sembla tan difícil. 

Finalment algú s’anima, 
col·loca les dues mans en 
posició correcta, s’impulsa i... 
passa el torniquet! El públic 
aplaudeix amb força. La Línia 
0 ha quedat inaugurada. 

Tot i que sempre hi ha qui 
descobreix la sopa d’all. 
Passen dos xavals, agafen la 
T-Salto de franc i exclamen: 
“Però si jo ja fa anys que la 
utilitzo”, i realment se’n van 
saltant amb un estil de qui 
porta tota la vida entrenant. 




Guillem Sànchez 

En llibertat els 
presos de 
l’Hospitalet 

REDACCIÓ ■ L’HOSPITALET 

El divendres 3 de desembre el 
jutge va decretar la llibertat dels 
dos nois de l'Hospitalet detinguts 
acusats d’haver llançat un còctel 
molotov a la comissaria de Sants. 

Des que es va conèixer la seva 
detenció i durant tot el temps que 
han estat a la presó s’han realitzat 
diversos actes i manifestaciones 
massives en suport dels joves. 

Els joves, després d’haver 
estat dos mesos tancats a la 
presó, van sortir en llibertat amb 
càrrecs i amb el pagament d’una 
fiança de 2.000 euros. 


Presentació de 
la nova Buixa 
a l’Arran 



Un pica-pica amenitza l'acte jordina 


JORDINA ■ SANTS 

L’Arran va acollir el vespre del 
dijous 16 la presentació del nou 
format de La Burxa. El curt però 
intens discurs del burxaire Bernat, 
que presentà l'exposició que 
mostra l’evolució de la portada del 
periòdic i el seu nou interior, marcà 
l’inici de l’acte. 

Els assistents van poder 
degustar un pica-pica (cortesia de 
l’Arran) regat amb cervesa, present 
del periòdic. La Burxa ha introduït 
una sèrie de canvis: ha colorejat la 
portada i la contraportada amb un 
magenta preciós, ha remodelat la 
lletra i la presentació dels articles i 
ha creat una nova proposta de 
col·laboració econòmica. Canvis 
dignes de ser celebrats. 


Cap d’Any des de 
les presons 



El 31 de desembre ha esdevingut una data per recordar 
les persones preses i denunciar les condicions que 
pateixen a les presons. Diversos col lectius de suport als 
presos i preses convoquen durant tot el dia con¬ 
centracions davant de tres presons de Barcelona: Wad 
Ras, el Centre d’Internament de la Verneda i la Model. 




La marxa rodeja la Model sense deixar ni un sol mur sense pintar ton i 


GEMMA P.A. - BARCELONA 

Les concentracions que es van 
dur a terme el dia 31 de desem¬ 
bre davant la presó Model, el 
Centre d’Internament de la Ver¬ 
neda i la presó de Wad Ras de¬ 
mostren la consolidació d’a¬ 
questa data dins les mobilitza¬ 
cions de suport a les persones 
preses. Durant tot el dia la con¬ 
centració es va anar traslladant 
de presó en presó. Al matí va 
ser el torn de la presó de dones 
de Wad Ras, per recordar que 
les dones ocupen una posició 
secundària i marginada en el 
món penitenciari concebut pels 
homes. 

A les cinc de la tarda la con¬ 
centració es produí davant el 
Centre d’Internament de la Ver¬ 
neda, a la qual acudiren diver¬ 
sos immigrants. Es en aquesta 
presó on els immigrants extra- 
comunitaris són reclosos pel 


simple motiu de no tenir “pa¬ 
pers”. Segons la llei d’estrange¬ 
ria és només una falta adminis¬ 
trativa i per tant no requereix 
l’internament, però la realitat 
és que són tancats a la Verneda 
fins a 40 dies. Un cop dins la 
Verneda el problema és la man¬ 
ca d’informació sobre els pas¬ 
sos que cal seguir i fàcilment 
cau la condemna d’expulsió 
que, tot i que en molts casos no 
s’arriba a dur a terme, impedeix 
la regularització. Davant de tot 
això el descontentament de la 
concentració es manifestà amb 
crits com “Cap persona no és 
il·legal” i pintades tan sugge- 
rents com “Centre d’Interna¬ 
ment de la Verneda, el Guantà- 
namo espanyol”. 

La darrera cita va ser a la 
presó Model, a l’esquerra de 
l’Eixample. Allà la ja tradicio¬ 
nal manifestació de torxes va 
fer dues voltes senceres a la 


presó. També es van fer pinta¬ 
des als “murs de la vergonya” 
que qüestionaven pràctiques 
tan freqüents a les presons com 
l’aïllament dels presos en 
cel·les sense gairebé llum natu¬ 
ral ni ventilació durant 22 o 23 
hores diàries, la dispersió, i el 
trasllat periòdic del pres d’un 
centre penitenciari a un altre. 
Pràctiques que es solen realit¬ 
zar entre els presos polítics o 
els anomenats conflictius, és a 
dir, els que reivindiquen unes 
millors condicions i el respecte 
als seus drets. 

Cal afegir que durant la jor¬ 
nada es van qüestionar els mè¬ 
todes que s’apliquen a les pre¬ 
sons de menors. Aquests cen¬ 
tres, on es troben menors de 14 
a 18 anys amb causes judicials, 
són considerats per l’Adminis¬ 
tració centres educatius, però 
sovint s’hi apliquen mesures 
com l’aïllament en cel·les de 


càstig fins a 7 dies consecutius 
amb només dues hores de pati; 
la presència de vigilants armats 
amb defenses de goma; l’e¬ 
xistència de càmeres de vídeo- 
vigilància; la substitució de la 
intervenció educativa i terapèu¬ 
tica per la contenció química 
(administració de psicofàrmacs 
a un 80-90 % dels interns) i la 
contenció física (subjecció 
mecànica amb manilles, cordes, 
etc., a més de patir tot tipus 
d’abusos i de maltractaments). 

També va ser un dia per re¬ 
cordar els anarquistes presos i 
les preses i els presos polítics 
catalans, a més de les 70.000 
persones preses a l’Estat espa¬ 
nyol, la majoria de les quals 
provenen dels sectors més po¬ 
bres de la societat, tancades per 
qüestions relacionades directa 
ment o indirecta amb la droga, 
el seu consum o la venda a pe¬ 
tita escala. 


l’Esplai Turons es veu forçat a marxar 


BERNAT COSTA - SANTS 


Després de 24 anys d’expe¬ 
riència en l’educació en el 
lleure, l’Esplai Turons es veu 
forçat a marxar perquè el pro¬ 
pietari del local del passatge 
Serra i Arola els ha triplicat el 
lloguer. Més de 80 famílies 
amb infants de 6 a 17 anys 
s’han vist afectades per aquest 
cas d’especulació al barri. El 
local ha estat llogat a la cadena 
d’adrogueries Schlecker. 

Per denunciar aquest abús 
per part del propietari (l’em¬ 
presa JJ & DOLME SL) la gent 
de l’Esplai turons van convo¬ 
car una concentració a la plaça 


de Sants el divendres 10 de de¬ 
sembre, on durant més de tres 
hores es van reunir veïns, fa¬ 
mílies, monitors i, sobretot, 
molta canalla. 

Durant la concentració es 
va tallar el trànsit de carretera 
de Sants amb balls infantils 
mentre es protestava per la fal¬ 
ta de llocs per a l’educació en 
el lleure. Tot i el que paguen 
les famílies i les subvencions 
que reben, no poden permetre’s 
de pagar el triple de lloguer. 

Aquesta és un problema co¬ 
mú a força entitats del barri, 
com per exemple la coral La 
Floresta i l’Agrupament Escol¬ 
ta Joan Maragall. Nombrosos veïns i veïnes es concentraren en defensa de reducació en el lleure BERNAT 




www.burxa.or 

Dotze vains i veïnes denuncien la seva 


presència en arxius 

[ Els “nominats” temen ser objecte de futures detencions i han 
organitzat una campanya per denunciar aquesta situació 

[ Demanen la destruccció de tots els fitxers il -legals que té el Grup 
IV de la Brigada Provincial d’Informació de la Policia Nacional 


policials il·legals 



Roda de premsa on es va donar a conèixer rexistència dels fitxers il·legals guille 


GUILLEM SÀNCHEZ ■ SANTS 

Tal i com La Burxa ja va des¬ 
vetllar en el número de novem¬ 
bre, l’anomenat Grup IV de la 
Brigada Provincial dTnformació 
de la Policia Nacional és l’enca¬ 
rregada del seguiment i la perse¬ 
cució dels diferents moviments 
socials que arreu de les nostres 
comarques lluiten per tal de 
construir una societat millor. La 
darrera prova d’aquestes pràc¬ 
tiques, com a mínim irregulars, 
la va aportar la mateixa brigada. 
Aquesta va confeccionar una 
llista de 30 persones vinculades a 
diferents moviments socials, i 
majoritàriament residents als 
nostres barris, en la investigació 
del llançament de còctels molo- 
tov a la Comissaria del Districte 
del passat 3 d’octubre, i la va in¬ 
cloure a l’expedient judicial. 
D’aquesta llista, el 70 % no han 


El Casal Independentista Jaume 
Compta, de Sants, començava el 
18 de desembre passat la celebra¬ 
ció dels actes commemoratius del 
seu 15è aniversari amb un home¬ 
natge als lluitadors dels fets d’oc¬ 
tubre de 1934 i a la figura de Jau¬ 
me Compte, personatge que dóna 
nom al casal. 

L’esdeveniment es va celebrar 
a la sala d’actes de l’Escola Joan 
Pelegrí, on es van aplegar una vui¬ 
tantena de persones. Després d’un 
breu parlament per part del Casal, 
començà el passi d’un vídeo expli¬ 
catiu dels fets d’octubre de 1934 i, 
un cop finalitzat, l’historiador 
Agustí Barrera en va fer una anàli¬ 
si històrica. Per part seva, Marc 


estat mai detinguts ni condem¬ 
nats per cap delicte, per la qual 
cosa se suposa que la seva inclu¬ 
sió es va fer segons criteris pura¬ 
ment polítics i ideològics. 

Arran d’aquest descobriment, 
els afectats (que amb una bona 
dosi d’humor negre s’han autoa- 
nomenat “nominats”, ja que es 
consideren amb molts números 
per patir futures detencions poli¬ 
cials), amb el suport tècnic de la 
Comissió Antirepressiva de 
Sants, s’han organitzat per de¬ 
nunciar aquesta situació. De mo¬ 
ment han realitzat una roda de 
premsa per explicar el cas a l’o¬ 
pinió pública, i també han fet 
cartells i octavetes. 

Però el plat fort de la cam¬ 
panya ha estat la denúncia de 12 
dels “nominats” davant l’Agèn¬ 
cia Espanyola de Protecció de 
Dades per tal que “ordeni a la po¬ 
licia la destrucció de tots els fit- 


Ferrer, membre de Freecatalonia, 
va fer un apassionat repàs de la vi¬ 
da i la trajectòria de Jaume Comp¬ 
te com a lluitador. Finalment els 
assistents van poder gaudir, a tra- 


xers realitzats seguint criteris po¬ 
lítics, ja que aquests estan ex¬ 
pressament prohibits per l’article 
7.4 de la Llei orgànica de protec¬ 
ció de dades personals i per l’ar¬ 
ticle 16.2 de la Constitució Es¬ 
panyola. 

Un altre front legal ha estat 
exigir l’accés a la informació 
personal que figura en aquests 
arxius policals, d’acord amb el 
dret d’accés a aquest tipus d’in¬ 
formació que garanteix la citada 
llei en el seu article 15. Quan re¬ 
bi aquesta petició, la Policia 
tindrà deu dies per fer arribar to- 


vés d’una gravació de vídeo, del 
testimoni de Teodor Garriga, que 
va aportar la seva vivència en pri¬ 
mera persona, ja que com a locutor 
de ràdio havia estat retransmetent 


ta la informació de què disposa 
de forma “gratuïta, llegible i in¬ 
tel·ligible”, segons concreta l’ar¬ 
ticle. 

De moment, la Policia Nacio¬ 
nal ha sortit al pas de les acusa¬ 
cions amb un escuet comunicat 
on afirma que “tota informació 
que recullen ho fan seguint es¬ 
trictament la legalitat”, encara 
que no especifiquin quins són els 
mitjans ni criteris que utilitzen 
per “fitxar” persones que no han 
estat mai detingudes. També as¬ 
seguren que l’únic que volen els 
denunciants és “difamar” el cos. 


els fets. Garriga també va explicar 
en la seva intervenció el record de 
Jaume Compte, a qui havia cone¬ 
gut personalment. 

L’acte continuà amb l’explica¬ 
ció per part de tres membres del 
Casal de la seva experiència com a 
socis i sòcies de l’entitat en dife¬ 
rents etapes. Els assistents van 
sentir els relats tant d’un dels 
membres fundadors del Casal com 
d’una sòcia representant del jovent 
organitzat que també participa en 
el projecte. Com a colofó es féu la 
presentació dels actes commemo¬ 
ratius que el Casal durà a terme al 
llarg de tot el 2005. 

La celebració continuà amb el 
sopar anual de sòcies i socis del 
Casal Independentista en el qual 
van participar unes 50 persones. 


PINZELLADES 


Per 3er any consecutiu 
Maulets va organitzar el 6 de 
desembre la Botifarrada contra 
la Constitució. Tot i que la data 
queia enmig d'un llarg pont, una 
cinquantena de persones van 
assistir a l'acte i van poder 
degustar la magnífica boti¬ 
farrada. En l'acte que es va 
celebrar a la plaça d'Osca hi va 
haver un parlament per part de 
Maulet. 


Can Calet, una nova masia 
okupada a Granollers, va 
organitzar una xerrada sobre 
mitjans de contrainformació on 
van ser convidats gent de 
L'Accent i de La Burxa i en la 
qual es van explicar els 
diferents projectes que es duen 
a terme en les diferents 
publicacions. 


A La Burxa del mes de juny 
vam entrevistar una veïna del 
nostre barri, la Nieves 
Fernàndez, ja gran i amb una 
disminució psicològica. La 
Nieves explicava que estava 
patint assetjament immobiliari, 
que l’amenaçaven per expulsar¬ 
ia del pis i que no tenia cap lloc 
on anar. 

El 3 de desembre, finalment, 
es va fer efectiu el desnonament 
de la Nieves per part de la immo¬ 
biliària propietària de la finca, 
que no va tenir cap mirament en 
fer executar l’ordre judicial, tot i 
que rebia els diners del lloguer 
puntualment. La Nieves va tro¬ 
bar, in extremis , una amiga que li 
va deixar una habitació on estar- 
s’hi temporalment. 

Una dotzena de persones va 
respondre a la convocatòria de 
l’Assemblea de Barri i es va con¬ 
centrar davant la finca en 
protesta pel desnonament. 


Com comença a ser 
tradicional, les campanades 
de Sant Medir van inagurar 
l’any 2005. Les persones que 
hi van acudir van poder gaudir 
de l’esdeveniment en directe 
sense haver d’enganxar-se 
als televisors. 

v- 


II Casal Independentista celebra el seu 15è 
aniversari recordant els fets d’octubre del 34 



Imatge del reportatge dels fets del sis d'octobre G.s. 

JCZGAOO DE LO SOCIAL KÚMERO 2 DE BADAJI 


EJECUCIÓN 1S3/03. 


ÜiZuADO DE 10 SGC!Al N.» 2J 

BARCELONA 


2 8 OCT. 2004 


ENTRADA 


ACUERDO DEL SR. SECRETARIO D. FERNANDO BARRANTES FERNANDEZ: 


Visto el conteaick) del exhorto enviado por este Juzgadc y 
q\ie por el turno de reparto correspondió al JUZGADO DE t D 
SOCIAL NÚMERO 23 DE BARCELONA, en el cual aparece senc;s 
escritos encabezados por "DIRECCIÓ GENERAL DE RELACIONS. AMD I' 
ADMINISTRACIÓ DE JUSTÍCIA" y * "MINUTA D'HONARARIS" que vier n 
redactados en una axfcraflisima y curiosa Iengua, totalmer.e 
ajena al idioma oficial de estos pagos patrios, se devuelve • 1 
mismo para que por el/ orçanismo correspondiente s*a 
correctamente redactado y sin faltaa de ortografias en_ 
idioma oficial común de nuestra Nacíón, esto es,, el ^ ESBANC i.; 
iengua en la que se han escrito las nejores obras de a 
Literatura Universal/ con la que se civilizó medio mundo y 

practícamente hablada en todo él. En cualquier caso por es* s 

tierras espaholas la mayoria de sus habitantas son bilinçü • s 
pues conocen el idioma portuguès, otra clàsica Iengua Roman» •!, 
en la que también se han escrito grandes obras. de a 

Literatura Universal. 

Si en el plazo de QUINCE DÍAS no se ha cumplinent . io 

correctamente el exhorto se entenderà que se renuncia a La 
tasacióq de costas! 


En Badajoz, a 25 de Octubre de 2004 



El més difícil, doncs, és sobreviure 
amb escates de vidre a les entranyes, 
amb plom, en lloc de sang, a dins les venes. 
Sobreviure: cordar-se les sabates, 
treballar, fer l'amor, llegir poemes, 
veure envellir la gent, cantar en veu alta, 
amb escates de vidre a les entranyes. 

I plom, en lloc de sang, a dins les venes, 
sense treure's els ulls, sense fer a miques 
els subtilíssims mirallets del somni, 
i esgüellar com un porc, de por o d'enveja. 


Miquel Martí i Pol 


De Vint-i-set poemes en tres temps (1970-1971) 





delmes ■■ 


Hola ratolí, suau i petit, 

Sóc el teu cantant preferit 

Jo em moro per tu i tu et mors per mi 

I pel meu vers atrevit 


El meu hàmster va anar a Cuba... i 
què? 

Doncs jo me'n vaig a Marràqueix 
Si hi ha una dona que té mal de cap 
Proveu de fer-li menjar peix 


Ai, ai! Manta i carretera, 

Fer el tomàquet pel món sencer. 

Ai, Ai! Manta i carretera, 

I una noia que vol dir-se Odette. 

Ai, ai! Manta i carretera, 

Carquinyolis, pets de monja i mel. 

Ai, ai! Manta i carretera, 

I els teus llavis de pur caramel. 

Sóc llatí com ho era en Ciceró, 

Criat al món del canaló. 

Moc els malucs amb gràcia i distinció 
Però de cert no sé els malucs que 
són. 

Tu ja saps que jo t'estimaré 
Ben bé fins a l'últim combregar 
I si el meu hàmster va anar a Cuba... 
què? 

Doncs jo me'n vaig a Sabadell. 


Ai, ai! Manta i carretera, 

Fer el tomàquet pel món sencer. 

Ai, ai! Carretera i manta, 

El meu somni és que em diguin 
Josep. 

Ai, ai! Tot un món per fer-hi el 
préssec, 

Carquinyolis, pets de monja i mel. 

Ai, ai! Carretera i manta, 

I els teus llavis de pur caramel. 


Quimi Portet 
(Slow Jamaican) 

les parets 
parlen... 



Carrer Valldonzella, Ciutat Vella 




LaMusíqueta 


Resum musical 
del 2004 




Un cop més ens retrobem en l’apartat musical del 
Parènetsi de La Burxa, però aquest cop no és per 
presentar-vos cap novetat ni raresa. Aquest cop volem 
fer un petit resum d’aquest 2004 que ha acabat i fer- 
vos cinc cèntims del que aquest nou any ens prepara. 
Abans que res, volem donar 
agraïments a tots aquells segells 
discogràfics que fan possible aquesta 
secció enviant-nos les seves noves 
propostes, sempre tan calentes, 
especialment a la gent de Propaganda 
pel fet!, Metak, Bullanga, Kasba, 

Comú, DDT i tantes altres que han 
aparegut a la secció. També ens 
agradaria demanar disculpes a la gent 
que ens passa material que no sempre 
es publica. En realitat, són molts els 
discos que escoltem, els que com¬ 
prem i els que ens regalen. Discos 
ben diversos, que van del folk al 
grind-core, passant pel hip-hop, o els recopilatoris que 
tan sovint ressenyem. Però tot no hi cap, ja que no som 
una revista especialitzada, i ens conformem amb el 
nostre espai. L’any 2004 ens ha deixat molts bons 
sabors de boca i no cabrien aquí tots els CD que ens 
han impactat i ens han fet remoure les consciències, 
ajundat-nos així a recordar que encara estem vius i que 
també mitjançant la música alguna cosa es mou. Pel 
que fa al 2005, ens trobarem, en primer lloc, amb 
absències importants com Inadaptats i Brams, que 
decideixen acomiadar-se, però també coneixerem 
noves edicions que ens ajudaran a compensar les 
esmentades pèrdues. No volem acomiadar l’apartat 
musical d’aquest mes sense anunciar-vos futures 
edicions de les nostres bandes locals preferides: Pirat’s 
Sound Sistema i Ràbia Positiva. Si tot va bé, a l’abril 
tomarem a parlar més àmpliament d’aquest tema. 

SANTS, SOROLL I RITME!!! 




otra malf 


Otra Màlaga ei Cedma 

Més que un llibre, Otra Màlaga és un 
àgil material de treball que recull part 
del procés de recerca militant, de 
creació de coneixement, llenguatges i 
imaginari que han emprès els i les 
companyes que pateixen el model de 
desenvolupament capitalista de la 
Costa del Sol. Complementat per un 
mapa que cartografia la precarització 
de les relacions socials i un vídeo que 
recull les experiències de resistència i 
alternativitat, aquesta investigació- 
acció feta des dels moviments socials 
desborda la paràlisi del món acadè¬ 
mic, i ens regala una bona metodologia per entendre i 
abordar les conflictivitats i riqueses avui emergents en les 
nostres metròpolis. Molt bones idees per aplicar als 
nostres territoris de vida i cooperació. 

Arran Llibres 


Precariedad, 
inmigración y 
especulación 


t) ® x 


precariedad, inmigración y especulación 
en el territorio que habiífamos 



ElLobo 


Miguel Courtois 


Prescindible pel·lícula d’una interessant història sobre ETA. Dirigida 
per Miguel Courtois, compta amb un decebedor guió i amb unes 
interpretacions grises (hem vist Eduardo Noriega fent-ho molt 
millor) que desllueixen els fets reals en què està basat el film. 
Aquests fets són la història del Lobo, quintacolumnista dels serveis 
secrets espanyols infiltrat al cor mateix de la cúpula d’ETA en 
l’època compresa entre 1973 i 1975. Encara avui, cada comando de 
la banda rep una bala quan marxa a una missió, només per al traidor 
que més mal els va fer, el Lobo. 

Y0LANDA 




Subscriu-te a 

la Burxa 

Les subscripcions a la Burxa acompliran dos 
objectius: fer-la arribar allà on la 
seva distribució no arriba i ajudar 
econòmicament al seu manteniment. 

Es pot fer de diverses maneres: 
mitjançant correu convencional, per domiciliació 
bancària o manualment. 

Així que ja saps. 


r 



Nom_ 

Cognoms_ 

Carrer i número_ 

Codi Postal_Població 

Telèfon_DNI_ 


Subscripció anual 


Col iaboració anual 


Aportacions 

per rebre 


amb 


voluntàries a la 

la Burxa 


la Burxa 


Burxa 

. 9 euros 


, 18 euros 


|—1 euros 

□ 


□ 


1—1 (escriure amb claretat) 

(1.500Ptes) 


(3.000ptes) 

DOMICILIACIÓ BANCÀRIA 


n 


Caixa/Banc. 

Adreça_ 

Població_ 


Nom del titular. 


CODI ENTITAT 
CODI SUCURSAL 
CODI SEGURETAT 
NÚM. DE COMPTE 


□□□□ 

□□□□ 

□□ 

□□□□□□□□□□ 


es prega que entregueu fins a nova ordre els rebuts que presentarà La 


Burxa 


Data. 


Signatura 


Ciaema 




































































en moviment 

Nenes i nens a la presó 


El col·lectiu Txinorris neix a partir d’un grup de 
persones molt diverses que tenim en comú una 
preocupació creixent per la realitat que estan 
vivint els nanos/es atrapades en el cercle viciós 


de la justícia i la protecció institucional. Inicia les 
seves activitats l’abril del 2002, amb les 
jornades “Del nen/a en perill al nen/a perillós/a”, 
celebrades al CSO La Lokeria. 

D’ON VENIM 


l'Havana, primer 
de gener 

“Cuando toda Santa Clara se 
levanta para verte” 

Aquest fragment de la famosa 
cançó del cantautor cubà Car- 
los Puebla evoca la batalla de 
Santa Clara, en què una co¬ 
lumna guerrillera comandada 
pel Che Guevara va derrotar 
un exèrcit militarment molt su¬ 
perior i va alliberar Santa Cla¬ 
ra, que passà a ser la primera 
gran ciutat sota control revolu¬ 
cionari. A partir d’aquí el règim 
de Batista va començar a es¬ 
fondrar-se com un castell de 
cartes i poques setmanes més 
tard, l’l de gener de 1959, els 
barbuts entraren triomfants a 
l’Havana. Culminaven així la 
primera revolució anticolonia- 
lista del segle XX i iniciaven un 
cicle mundial que s’allargaria 
fins a finals dels anys 70. 

La Revolució Cubana co¬ 
mençà com una experiència 
més d’alliberament nacional 
(ja que, encara que l’illa era 
formalment una república, a la 
pràctica era una colònia estat- 
unidenca, que l’havia conque¬ 
rit a Espanya el 1898), però 
l’oposició dels nord-americans 
a qualsevol mínima reforma, i 
la pressió a la qual van sotme¬ 
tre el nou règim des del princi¬ 
pi, van donar resultats oposats 
als desitjats: els nous dirigents 
optaren per buscar en la 
URSS el suport necessari per 
aconseguir el seu propi desen¬ 
volupament. 

L’exemple de dignitat anti- 
imperialista sumat a la ràpida 
victòria de la guerrilla forjaren 
un mite que s’estengué arreu, i 
durant als anys 60 i 70 tota 
una generació de revoluciona¬ 
ris de l’Amèrica Llatina (però 
també dels altres continents) 
es llançaren entusiastes a la 
lluita armada. Però no seria 
tan fàcil sorprendre els ianquis 
dues vegades, i foren milers 
(fins i tot el mateix Che) els 
que moririen en l’intent de der¬ 
rotar un enemic molt poderós. 
Passarien 20 anys abans que 
una altra guerrilla (l'FSLN) arri¬ 
bés al poder, però en circums¬ 
tàncies molt diferents. 

GUILLEM SÀNCHEZ 


COL ·LECTIU TXINORRIS 

En aquestes jornades es va parlar 
de la Llei penal del menor, la se¬ 
va aplicació i les seves conse¬ 
qüències: l’anomenada Llei or¬ 
gànica 5/2000, de 12 de gener, 
reguladora de responsabilitats 
penals dels i les menors, que s’a¬ 
plica als nens i nenes 
d’entre 14 i 18 anys i a 
tot l’Estat espanyol des 
del 2001. 

Una resposta única¬ 
ment repressiva 

Davant la problemàtica 
juvenil l’Estat reacciona 
de manera punitiva 
abordant els problemes 
des de la policia, els jut¬ 
ges i els centres tancats 
de menors on impera la 
política criminal sobre la 
social. Creiem que 
aquesta llei és una opció 
repressiva i parcial per a 
un problema global que 
ens afecta a tots i totes, i en la 
qual l’Estat delega les seves res¬ 
ponsabilitats culpabilitzant els 
més indefensos: els nens i les ne¬ 
nes. La repressió de determina¬ 
des conductes sense atendre els 
motius que les provoquen fa que 
es desnaturalitzi el conflicte so¬ 
cial manifest transformant-lo en 
un problema individual. 

La suposada finalitat “educa¬ 
tiva” de la llei també es veu re¬ 
flectida en la terminologia utilit¬ 
zada en tot el procés, a diferència 
del codi penal . Les penes són 
substituïdes per mesures educati¬ 
ves que alhora són de compli¬ 
ment obligat. La competència ja 
no és del jutjat penal, sinó dels 
jutjat de menors (on apareix un 
nova figura, la fiscalia de me¬ 
nors) i d’un equip tècnic format 
per un treballador social, un edu¬ 
cador social i un psicòleg. L’apa¬ 
rició de noves figures obre un de¬ 
bat sobre la seva professionalit- 
zació, ja que tenen un paper 
decisiu en tot el procés que se¬ 


gueix el menor. La llei no deixa 
de castigar la falta de recursos 
criminalitzant, un cop més, la 
pobresa i l’exclusió social, recol¬ 
zant un model molt concret de 
relacions i d’organització social, 
aferrant-se al denominat “interès 
del menor” titllant d’inadequat 
tot allò que es surti de la norma i 


traslladant el problema i la culpa 
a l’entorn dels menors. 

Mentre als barris segueixen 
les mancances d’espais públics 
lúdics, la precarietat en l’educa¬ 
ció, la retallada de prestacions 
socials i la no intervenció en la 
prevenció fan que aquesta llei, 
cada vegada més, beneficiï una 
indústria repressora (profes¬ 
sionals, associacions, empreses 
privades, etc.) amb els nens i les 
nenes com a matèria primera. 

La resolució judicial de la pe¬ 
na poden ser mesures com l’in¬ 
ternament en règim tancat, se- 
miobert (en centres tancats, que 
són presons de menors) i obert; 
l’internament terapèutic, el trac¬ 
tament ambulatori, l’assistència 
a un centre de dia, la per¬ 
manència de cap de setmana, les 
prestacions en benefici de la co¬ 
munitat, la realització de tasques 
socioeducatives, l’amonestació i 
la privació del permís de conduir. 

En tots els casos l’execució 
de la pena avorta els processos 


d’educació de qualsevol menor, 
i l’obliga a assumir una respon¬ 
sabilitat penal quan encara no 
està preparat per assumir altres 
tipus de responsabilitats que de¬ 
riven del coneixement i la inte- 
riorització de la realitat i la so¬ 
cietat que li ha tocat viure. 

Presons per a nens 
i nenes 

Els centres de me¬ 
nors (presons de 
menors) són la res¬ 
posta que l’Estat 
dóna des de fa 
molts anys als pro¬ 
blemes socials d’a¬ 
quests nenes i jo¬ 
ves. Abans se’ls 
anomenava refor¬ 
matoris i ara s’uti¬ 
litza el terme “cen¬ 
tres educatius” per 
justificar els abusos 
que està cometent 
aquesta política ins¬ 
titucional, legiti¬ 
mant com a mètode educatiu el 
que és un veritable sistema de 
repressió i control. Aquest mèto¬ 
de és un model basat en la sub¬ 
missió a un dur règim disciplina¬ 
ri i en la repressió de les con¬ 
ductes desviades d’aquests 
objectius. No hi pot existir model 
educatiu, tot i que figuri per es¬ 
crit, perquè el patró que marca la 
vida quotidiana funciona a cops 
de reglament intern, a força de 
crits, amenaces i sancions i de la 
utilització de psicofàrmacs. 

La finalitat “educativa” d’a¬ 
questa llei en els centres tancats 
no es dóna en cap moment per¬ 
què no hi ha relacions ni vincles 
personals ni afectius, ja que en 
aquests tan sols hi ha vigilants i 
vigilats, cuidadors i cuidats, do¬ 
minadors i dominats. 

Per això, les presons no són 
la solució, són part del problema. 

Ens reunim cada dimarts a les 
vuit del vespre al CSO Can Vies, 
les assembles són espais de refle¬ 
xió i debat obertes a tothom. 

EL RACÓ DEL CASAL 


la precarietat 
en el Nadal 

Crec que el jovent no mereix la 
situació precària laboral en què 
estem vivint i que afecta tota la 
societat catalana. Des de fa 
poc temps sembla que tenim 
més feina, i potser aquest ele¬ 
ment ens fa desviar l'atenció, 
però el problema empitjora, ja 
que la precarietat laboral aug¬ 
menta significativament amb 
contractes sense data de finalit- 
zació i temporals, acomiada¬ 
ments pel fet que la treballado¬ 
ra està embarassada i amb 
unes indemnitzacions de riure. 
La progressiva precaritzacióde 
les condicions de treball és diri¬ 
gida per les reformes del PP 
que faciliten l'acomiadament i 
redueixen el dret a la prestació 
per desocupació, assenyalant 
com a culpables als treballa¬ 
dors i treballadores. 

L'augment del preu de l’ha¬ 
bitatge dificulta arribar a final de 
mes, ja que la majoria hem de 
lliurar el 50 % del sou, o més, 
per pagar un dret tan necessari 
i essencial com és l'habitatge. 

Amb les festes nadalen¬ 
ques entrem en una síndrome 
del consumisme que és perfec¬ 
ta per a la política neoliberal de 
l’època capitalista en què vivim, 
i que comporta encara més pre¬ 
carietat laboral: les festes nada¬ 
lenques es basen en l'explota¬ 
ció i l’esclavització del treballa¬ 
dor per fer una jornada de més 
hores que un rellotge i, lògica¬ 
ment, en una bona recaptació 
que enriqueix els grans centres 
comercials i, com tots sabem, 
les administracions d'hisenda 
imposades per l'Estat espa¬ 
nyol. Ja sabem els problemes 
que existeixen a causa del mo¬ 
del de vida polític imposat per 
l'Estat espanyol amb el 
consentiment del tripartit. 

Tinc esperances que pot¬ 
ser algun dia la precarietat s'ar¬ 
regli, però no amb aquest règim 
imposat (herència del PP), sinó 
des d’una estructura política 
governada per un partit català i 
dins d'un govern estrictament 
dels Països Catalans; però per 
arribar-hi s'ha de lluitar contun¬ 
dentment fins a poder autode- 
terminar-nos. 

CASAL 

INDEPENDENTISTA 



INDYMEDIA 



c/ Finlàndia, 45 
Tel.: 93.422.95.98 
(Plaça Sants) 08014 Barcelona 



Riego, 18 08014 Tel. 93 421 05 93 


Obert de dilluns a dissabte 


ide 13.30 a 15.30 h i de 20.30 a 23.30 h 


arran 


Associació Cultural 



Bar-cafeteria 

Llibreria-distribuïdora 

Centre de documentació 

Serigrafia 

Carrer Premià 20 
08014 Sants BCN 
tel. 93 422 16 13 
www.arran.org 


El Lokal 

Associació 
Cultural El Raval 

llibres 

contrainformació horari: 
revistes matins, de dimarts a 

música divendres de 10.30 a 14h 

samarretes tardes, de dilluns a 

pedaços... dissabtes de 17 a 21 h 


c/de la Cera 1 bis 08001 Barcelona 
Tel: 93 329 06 43 Fax: 93 329 08 58 
ellokal@pangea.org / 

^ ellokal@sindominio.net 

Com es crea una BurxaP 


El dijous 16 La Burxa s’apoderà de l’Arran per 
mostrar-se al barri. El periòdic ha canviat de 
format i ha pensat noves formes de finança¬ 
ment. Per això ho celebrà tot menjant i bevent, 
perquè La Burxa, al llarg de la seva evolució, 
vol gaudir d’aquests instants de festa, que es¬ 
devenen un punt i seguit, una pausa durant la 
qual reflexiona sobre la feina que està fent, la 


consecució dels objectius que s’havia plante¬ 
jat, etc. Tanmateix, aquest article no serà un 
repàs històric, ni una anàlisi profunda de la 
tasca que està fent. Quan li agafi la crisi dels 
set anys potser ja ho farà. Amb aquest article 
La Burxa vol donar a conèixer les seves en¬ 
tranyes, a tall de teràpia... Perquè, com es 
crea una Burxa? 


ESPAI DE SEXUALITATS 


Sexe ficció o per 
què no sempre ens 
hem de creure 
el que diu latele 

La generació anterior ens va 
ensenyar i transmetre no po¬ 
ques coses. Unes de molt 
útils, d’altres, no tant. Però no 
ens va ensenyar res sobre el 
sexe: excepte que “d’això” no 
se’n parla. 

Les ments benpensants 
consideren que el “sexe” és un 
instint, que els gossos les va¬ 
ques i els ocells ja ho fan i no 
necessiten que ningú els digui 
res, ni han d’anar a l’escola 
perquè els ho expliquin. I nos¬ 
altres, com que som intel·li¬ 
gents, encara en tenim menys 
necessitat. Se suposa que 
quan arriba el moment tu ja 
saps què cal fer. I així ens va. 

A falta d’informació, és al 
cinema on veiem el personal 
dedicant-se a fornicar. I com 
que sempre es veu el mateix, 
doncs ho acabem donant per 
bo i suposant que les coses 
són realment com ens les en¬ 
senyen en una pantalla ge¬ 
gant i multicolor. 

Allí veiem tetes com a sín¬ 
dries, penis monumentals, ho¬ 
mes que aguanten el temps 
que faci falta, que repeteixen 
una vegada i una altra, que 
sacien, esgoten i extenuen la 
seva parella, dones que es 
corren totes amb la penetra¬ 
ció. I en les pel lícules que no 
són cinema X, la cosa va pel 
mateix camí. 

La sexualitat s’equipara 
a follar i punt, el plaer s’assi¬ 
mila a un megaorgasme, l’a¬ 
tractiu es basa en uns requi¬ 
sits físics allunyats de la re¬ 
alitat i la seducció és un joc 
agressiu de submissions. 
Busquem experiències com 
les que veiem a la pantalla, 
ens comparem amb els pro¬ 
tagonistes i, és clar, ens frus¬ 
trem. 

Afortunadament, la se¬ 
xualitat va més enllà de tot 
això, o més ben dit, és una 
cosa totalment diferent que 
no s’assimila als genitals. 
Apaguem la tele una estona? 

M. ZERLENDI 

--- 


JORDINA SÀNCHEZ - REDACTORA DC 

amat larorka 

Els principis de mes, un burxaire 
els dedica a la distribució del nú¬ 
mero anterior. Unes vegades amb 
celeritat, d’altres amb més di¬ 
ficultat (però sempre amb la in¬ 
tenció de fer-ho al més aviat pos¬ 
sible), agafa el seu feix de Burxes 
per escampar-les arreu. Amb l’or¬ 
gull de qui presenta una filla en 
públic, el distribuidor se’n va a 
la seva zona per trobar-se amb 
forneres, veterinaris, depen¬ 
dents de botigues diverses, de 
bars... que acullen el periòdic, 
alguns amb molta alegria, d’al¬ 
tres amb més indiferència. 

El mes avança i s’atansa 
l’assemblea més important del 
mes: la de redacció, on el se¬ 
güent número es modela i se’n 
decideixen els continguts bà¬ 
sics. Quan aquesta data està a 
tocar, el més habitual és sentir 
una espècie de buit d’idees i 
d’informació. He estat prou 
atenta al meu voltant? Pot ser 
que aquest mes no hagi passat 
res? M’oblido d’alguna cosa? 

Un cop a l’Assemblea, se 
n’adona que la manca de notícies 
és general. Però tot parlant uns i 
altres, van sortint aquelles petites 
coses que, oficialment, no són 
considerades notícia, i que cal 
que algú transmeti com a tal. I 
també es troben aquells temes a 
què voldrien dedicar més atenció, 
i es comencen a elaborar projec¬ 
tes d’investigació, de burxa pura i 
dura. I es recorden comentaris de 
persones que han aconsellat al¬ 
gun tema, alguna queixa... 

Al final de l’assemblea, però, 
és indispensable tocar altres te¬ 
mes dels quals n’hi ha un que 
predomina: el del finançament. 
Cal fer un concert? Com va la 
publicitat? Vaja, al final sort n’hi 
ha de l’Assemblea de Barri! 

Fins el darrer diumenge del 
mes, cadascú es busca la vida, re¬ 
dacta, pensa el que redactarà a úl¬ 
tima hora o busca qui ho redacti... 


I arriba el gran moment: el de 
la maquetació. Els caps de secció 
fan trucades, es desesperen, hi ha 
espais en blanc, i ningú no res¬ 
pon. Hi ha qui està escrivint en¬ 
cara. No es troben perles dignes 
de la secció. Les fotografies no 
acaben d’enviar-se. I enmig d’a¬ 
quest caos arriba la correctora, 
amb ànims de realitzar-se, cosa 


que no acaba de ser del tot realis¬ 
ta enmig d’aquella Burxa a punt 
de ser acabada. Perquè així es 
manté, a punt, durant hores. I 
quan està acabada encara queda 
enviar-la a imprimir, quan sem¬ 
pre sorgeix algun problema del 
tipus “no hem publicat aquell 
anunci de la celebració del Ca¬ 
sal”. 

Però a la fi La Burxa és ana¬ 
da a buscar a la impremta de Llei¬ 
da, plogui o nevi, i arriba final¬ 
ment a Sants. 

El dia següent una pregunta 
recorre les ments dels col·labora¬ 
dors: “Realment algú se la lle¬ 
geix?”. I amb aquest dubte vol¬ 
tant pel cap, tot torna a començar. 
I el sol contacte amb el nou nú¬ 
mero, veure aquells articles de 
què s’està parlant des de fa dies 
en lletres d’impremta, el nom del 
nou mes a la capçalera, la con¬ 


templació dels pilons de burxes, 
els comentaris que de tant en tant 
fan les persones a qui ha agradat, 
sorprès o impressionat un arti¬ 
cle... tot plegat fa esvair qualse¬ 
vol dubte. 

Aquesta és, però, només una 
part d’allò que fa que La Burxa 
surti mensualment. Una part, sí. 
Perquè hi ha tot de persones que 
recolzen i participen anònima- 
ment en la construcció del pe¬ 
riòdic i que són el principal ca¬ 
pital del projecte: aquells que 
hi dibuixen, hi escriuen, foto¬ 
grafien, s’hi subscriuen i anun¬ 
cien... 

Així que, ara, encara hem 
ideat una nova manera de con- 
tribuir-hi. La publicitat és, ac¬ 
tualment, la principal base 
econòmica, però no en volem 
dependre únicament. Cal tenir 
en compte, a més, que són pocs 
els comerciants que opten per 
recolzar La Burxa. Per això, 
però sobretot per fer visible el 
suport social del periòdic, us 
convidem a burxar: “Jo també 
burxo, amics i amigues de La 
Burxa” us permetrà fer-nos 
arribar el vostre missatge de su¬ 
port, omplint les butlletes que 
trobareu. 

I pel que fa al nou format, es¬ 
perem que us plagui. Una com¬ 
panya l’ha ideat per fer més 
atractiva La Burxa, i que llegir¬ 
ia us resulti un d’aquells petits 
plaers de la vida. Tanmateix, en¬ 
cara que hagi canviat en la seva 
forma, el contingut continuarà 
sent el mateix. Malauradament, 
els mitjans de comunicació ofi¬ 
cials estan en mans d’una mino¬ 
ria, i obeeixen a interessos molt 
específics. Aquest periòdic apos¬ 
ta per la comunicació popular, 
construint xarxes d’informació 
horitzontals i al servei d’un canvi 
social. En el nostre cas, a escala 
de barri. 

La informació continua estant 
al servei del poder. O al servei 
dels i les qui el combaten. 


LA BORDETA, MON AMOUR 


Audiència Pública 



COMISSIÓ VEÏNS 
DEU BORDETA 


El passat 11 de novembre, a 
les dependències del Districte 
de Sant-Montjuic, més de 40 
intervencions varen ésser 
fetes a l’Audiència Pública. 
Preguntes sobre afers que la 
Comunitat Municipal ha deixat 
de fer o que s’acumulen des 
de fa mesos. Fins a tres 
quarts d’onze de la nit (va 
començar a les set de la 
tarda) es van desgranar totes 
i cadascuna de les reivin¬ 
dicacions veïnals sobre la 
nul litat de les accions a les 
quals a priori el Districte 
s'havia compromès. 

Aquesta manca de 
responsabilitat política, 
aquest menyspreu vers la 
ciutadania... I els veïns i 
veïnes tenim noms i 
cognoms! Perquè quan 
l’Imma Moraleda veu tanta 
gent a la sala diu: "Molt bé, 
tanta gent utilitza aquesta 
Audiència". 

Estem a la Sala 
d’Audiència Pública perquè 
en els temes urbanístics i de 
la política municipal i hi ha 
una total nul·litat admi¬ 
nistrativa per crear espais de 
trobada bilateral entre els 
veïns i veïnes i la mateixa 
corporació municipal. 

Per aquest motiu, des 
d'aquest espai obert a les 
opinions del barri de Sants li 
demanem per favor que 
DIMITEIXI, Sra. Imma Mora¬ 
leda, serà un bé per a tothom. 


COMISSIÓ DE VEÏNS 
DE LA BORDETA 





La Burxa ofereix un espai publicitari 
per a comerços, bars, locals socials, 
editorials, discogràfiques i d’altres 
que vulguin anunciar-se. 

L’espai es composa de quatre 
anuncis per pàgina de 63’5x60 mm. 
En cap cas els i les anunciants es 
responsabilitzen dels continguts. 
Absteniu-vos entitats bancàries, 
multinacionals i immobiliàries. 

Cada requadre costa 21 D (3.500 
ptes.) i, si se’n volen ocupar dos, 36 D 
(6.000 ptes.). 



Dissabte 29 

2)0 hcxres a les Cotxeres de Sants 

Acte Públic: 


la Constítfidó 


per la fcLtimpÉi dels drets soqals i els j>oblcs 
Ptuiiurcuí: ^osepM'lferricahras. Ill·i^af 
*™renEtxczaireta ctontimUti 
4 líiumc Abcm LiduKi·i 
i íTe Li t|]mLsN»ii dt: diJ ojsaL; cTl·l í ]t {k tgj Sl-cl "■ U Ki nl^lLs 
I in i membre d.e la cainpaiíya 
i Íi -k PüJWQ* t 4.1UÚÍU1S VtJlltlTLi kt < i JiLSlitllciÒ s/u i ■ 11 k i 


\ 

EL TEU DENTISTA DEL BARRI 



Dr Marçal Solanas i 
Esquerra 

ODONTÒLEG Col. n°. 2325 


Carrer d'Olzinelles, 96, ler. Tel. 93.332 04 19 
08014 BARCELONA 

e-mail: msolanasdentist@infomed.es 

la mort del Roger desencadena la ràbia 



DE LA INTEL·LIGÈNCIA 
PERILLOSA... 



El Harry Potter català munta 
l’Exèrcit del Fènix per 
l’etiquetatge en català... 


les tendes del 
0.7 % finalment 
es planten 

El dia 21 al vespre l’aposta re¬ 
pressiva de Jordi Hereu va arribar 
al seu punt àlgid. Els i les 
solidàries del 0,7 que es van 
apropar a la Diagonal per tal de 
tornar a acampar van veure com 
tota la zona estava sota setge 
policial. Tots tres cossos d’an- 
tiavalots van prendre la zona 
mentre es feia una assemblea per 
consensuar una decisió. Davant 
l’impediment físic de posar les 
tendes sobre la gespa es van 
col·locar sobre el ciment. Men¬ 
trestant, als passadissos del con¬ 
sistori, es veia perillar la imatge 
progressista amb una tercera 
càrrega policial. Diversos regidors 
no volien assumir les conse¬ 
qüències d’una nova actuació 
violenta dels antiavalots. Final¬ 
ment la majoria d’agents policials 
van marxar i alguns representants 
del govern tripartit van aparèixer 
per l’acampada. Ara, carregar no 
interessava. A partir de dimarts a 
la nit, l’acampada va poder seguir 
amb els seus objectius. Es van re¬ 
alitzar xerrades, passis de vídeo i 
actes musicals durant els tres dies 
d’activitats. Es repartiren fulls in¬ 
formatius i s’explicaren els motius 
de la protesta. S’exigia l’aturada 
de l’augment dels pressupostos 
militars, la destinació d’aquests 
diners al 0,7 %, i progressivament 
al 3,5 % (xifra actualitzada segons 
els últims estudis), l’anul lació dels 
crèdits FAD maquillats com a ajut 
a la cooperació, la condonació de¬ 
finitiva del deute extern i la creació 
d’una agència de control de les 
actuacions de les multinacionals 
als països empobrits. La desa- 
campada es va fer el divendres 24 
de desembre. 


Vista de la capçalera de la manifestació 

MERITXELL - BARCELONA 

Roger A.G., de 25 anys, va morir el 
10 de desembre després de quatre 
mesos en coma. El jove havia estat 
apunyalat al coll la matinada del 
15 d’agost al barri de Gràcia, du¬ 
rant la celebració de la Festa Ma¬ 
jor. Segons testimonis, un grup de 
joves d’estètica skin van atacar un 
altre grup de joves entre els quals 
es trobava el Roger, els van agredir 
i van fugir en arribar la policia. Poc 


JOU - SANTS 

El passat dimarts 14 de desem¬ 
bre es va presentar el Fòrum 
Social per l’Educació a les Cot¬ 
xeres de Sants. La presentació 
va ser feta per Sunta Sogas i en 
l’acte hi van intervenir Rosa 
Canadell i Jordi Baqué. Fa gai¬ 
rebé un any el Fòrum va néixer 
amb la voluntat d’originar un 
debat social sobre l’educació a 
Catalunya. Seguint la filosofia 
dels fòrums socials mundials, el 
Fòrum Social per l’Educació a 
Catalunya és la suma d’es¬ 
forços d’entitats (excepte par¬ 
tits polítics i institucions) i per¬ 
sones a títol personal per defen¬ 
sar una educació allunyada dels 
aires privatitzadors de la globa- 
lització neoliberal i que afavo¬ 
reixi la relació igualitària entre 
persones, cultures i pobles. En 


després, sis membres del grup 
agressor van ser detinguts i cinc 
d’ells deixats en llibertat amb càr¬ 
recs dos dies després. El sisè, Aitor 
Dàvila Córdoba, es va declarar au¬ 
tor de l’apunyalament, va ser acu¬ 
sat d’un delicte de lesions i va sor¬ 
tir en llibertat sota fiança el 16 de 
setembre. Després de la mort del 
Roger, el jutge ha canviat l’acusa¬ 
ció per homicidi i ha ordenat l’em¬ 
presonament del neonazi. 


definitiva, vol que el seu treball 
generi un impuls a la lluita per 
un sistema educatiu públic, laic 
i de qualitat per a tothom. 
Aquesta iniciativa compta amb 
les aportacions de, entre altres, 
Frei Betto, Marta Mata, Nico 
Hirtt, Joan Subirats i Jaume 
Carbonell. 

Aquesta organització ciuta¬ 
dana culminarà amb un Fòrum 
(tal com indica el nom) els dies 
25, 26 i 27 de febrer a la Uni¬ 
versitat de Barcelona. Tot i que 
a la seva plana web (www.foru- 
meducacio.org) hi ha moltíssi- 
ma informació, avançarem els 
seus quatre eixos temàtics: l’e¬ 
ducació en temps de globalitza- 
ció, quina educació per a quina 
societat, l’educació pública 
com a eix vertebrador del siste¬ 
ma educatiu i, per últim, l’edu¬ 
cació més enllà de l’escola. 


El 23 de desembre es va con¬ 
vocar una manifestació al centre 
de Barcelona en protesta per la 
mort del jove, que vivia en una ca¬ 
sa okupada del barri de Gràcia. Al 
voltant de 10.000 persones van 
sortir al carrer sota el lema “Bar¬ 
celona antifeixista: ni oblidem ni 
perdonem”. Es van llançar pots de 
pintura vermella a les façanes de 
la Conselleria de Justícia, al carrer 
Casp, i de la Prefectura de Policia, 
a la Via Laietana. Davant d’aques¬ 
ta, es van posar sis ninots que re¬ 
presentaven les víctimes mortals 
de la violència feixista des del 
1992. En arribar a la plaça Sant 
Jaume, la manifestació va ser des- 
convocada i la ràbia es va desfer¬ 
mar. La Guàrdia Urbana va haver 
de refugiar-se dins l’Ajuntament 
davant la pluja d’objectes, inclo¬ 
sos fragments del pessebre muni¬ 
cipal, que els queia damunt. Els 
Mossos d’Esquadra van carregar i 
els manifestants van disgregar-se 
pels carrers adjacents, atacant al 
seu pas alguna seu bancària. Tren- 


CARME - BARCELONA 

Cal seguir denunciant la situació 
d’aquelles persones que vénen 
d’altres països i que per no tenir 
“papers” se’ls tracta com a delin¬ 
qüents i se’ls empresona. En el cas 
de Barcelona van al Centre d’In¬ 
ternament de la Vemeda i, a banda 
de perdre la seva llibertat, se’ls 
prohibeixen els drets bàsics com a 
presos i preses; se’ls denega el 
dret a tenir advocat, i si aconse¬ 
gueixen tenir-ne un d’ofici, aquest 
no mostra cap interès en ells; se'ls 
prohibeix rebre visites o aquestes 
son represaliades pels cossos de 
seguretat. 

Des del 10 de desembre un 
conjunt de presos i preses es tro¬ 
ben en vaga de fam per denunciar 
aquesta situació, les tortures, ve¬ 
xacions i mals tractes que patei¬ 
xen, i per aturar els tràmits d’ex¬ 
pulsió oberts sobre ells. 

Aquesta mostra extrema de 
denúncia va arribar a ser seguida 


ta persones van ser ateses per les 
lesions causades per les càrregues 
policials i quatre més van ser de¬ 
tingudes i posades en llibertat, 
dues de les quals sense càrrecs, 
dos dies després. 

El presumpte assassí, militant 
feixista 

Segons una investigació duta a 
terme pel periòdic valencià 
L'Avanç , Aitor Dàvila Córdoba, 
el presumpte assassí de Roger 
A. G., era militant del partit 
neofeixista Democràcia Nacio¬ 
nal. Cinc anys enrere, s’havia 
mogut en ambients d’esquerra 
però, segons fonts consultades 
pel periòdic, les postures feixis¬ 
tes i extremament violentes que 
tenia va provocar que se n’allu¬ 
nyés. Després, va passar a de¬ 
clarar-se “independentista nazi” 
i al cap d’un temps “nazi espa¬ 
nyol”. Darrerament, solia pas¬ 
sar els caps de setmana a Bar¬ 
celona amb coneguts neonazis 
catalans. 


per una cinquantena de persones. 
La resposta de la Sotsdelegació 
del Govem va ser enviar el cos 
d’antiavalots de la Policia Nacio¬ 
nal a apallisar i humiliar brutal¬ 
ment els vaguistes, fet que va pro¬ 
vocar la reducció del nombre de 
protestants. 

L’Assemblea per la Regularit¬ 
zació sense Condicions demana 
ajuda i col·laboració al Defensor 
del poble però ja s’han realitzat, 
com a mínim, 20 deportacions. 

Des de l’inici de la protesta 
s’han anat efectuant mostres de 
suport, mitjançant concentracions, 
totes les tardes davant de la co¬ 
missaria de la Vemeda. A més, el 
dissabte 18 de desembre es va dur 
a terme una manifestació pacífica 
que va aglutinar unes 150 perso¬ 
nes i on la policia va carregar. Tot 
i això, la marxa va continuar al 
voltant de la comisaria perquè els 
presos i preses es sentissin recol¬ 
zats, i va acabar amb la lectura 
d’un manifest. 


El Fòrum Social 
per l’Educació a 
Catalunya es 
presenta a Cotxeres 


Reporten els 
immigrants en vaga 
de fam de la Verneda 


\ 

AJK4t4*;y,\ 

Floristeria 
Vallespir, 16 
08014 Sants, BCN 
tel. 93 490 29 83 

_ 



C/ Valladolid 25 
Tel 93 330 07 29 


08014 

BARCELONA 


DTO 






















B* 


GENER 2005 


arreu 


Què està passant als Païsas Catalans? * 


ÍC En aquest apartat volem apropar-nos a la realitat del nostre passat immediat, de les problemàtiques actuals, tant socials 
país, des de Salses a Guardarmar i des de Fraga a Maó. com ecològiques i econòmiques, i dels moviments populars 
Desde La Burxa volem contribuir a la coneixença del nostre que ens fan avançar. 

Al Vallès, com Can Calet 

no hi ha res 

[ “El somni es fa a mà i sense demanar permís.” 

Silvio Rodríguez 


CSO CAN CALET ■ CORRÚ D’AVALL 

El Centre Social Ocupat Can Ca¬ 
let és ja una realitat. En formem 
part un col·lectiu heterogeni, amb 
ideologies diferents, inquietuds 
diferents o punts de vista dife¬ 
rents, però amb un objectiu co¬ 
mú: establir un espai de con¬ 
vivència lliure i autoges- 
tionat al marge de les 
administracions. Alhora, 
vol fer una crítica de la 
manca d’aquests espais 
causada per un sistema 
social on l’especulació, 
el capitalisme salvatge i 
consumista i el paterna¬ 
lisme de les administra¬ 
cions impedeixen a mol¬ 
tes persones autoafir- 
mar-se com a tals, pensar 
i debatre lliurement o de¬ 
cidir de manera autòno¬ 
ma com fer les coses. 

Es per aquest motiu 
que, dins la nostra co¬ 
herència, hem decidit 
omplir de vida una masia 
abandonada, enmig d’un 
barri jove però desarre¬ 
lat, dins un dels munici¬ 
pis que més exemplifi¬ 
quen l’urbanisme salvat¬ 
ge i el despotisme polític 
com és les Franqueses 
del Vallès. Estem convertint el 
que només era des de feia anys 
una muntanya de runa i escom¬ 
braries en un veritable centre 
obert on hi té cabuda tothom qui, 
de manera responsable, tingui un 
projecte basat en la llibertat, la 
igualtat i el respecte. 

Es una feina que assumim de 
bon grat i no es tracta de demanar 
res a canvi ni aprofitar-se de res 
ni de ningú. Sabem que no tot¬ 
hom està d’acord amb aquests 


principis. L’Administració fa ser¬ 
vir tots els mecanismes que té al 
seu abast per evitar els racons de 
la societat que no pot controlar i 
on no pot influir, posant molts 
cops per sobre de la llibertat i el 
dret de les persones a viure inte¬ 
ressos materials, com allò que 
anomenen propietat privada, i 


creant tot un sistema per defen- 
sar-los. A d’altres, els fa pànic la 
idea que les persones s’organitzin 
per aconseguir un objectiu comú, 
ja que representa un perill i pot 
posar en dubte el poder, la domi¬ 
nació i l’obediència, i inventen 
tòpics i mentides per filtrar-les a 
la societat. Som conscients que 
ens voldran destruir a qualsevol 
preu, fins i tot saltant-se les lleis 
que ells mateixos imposen. Però 
no estem sols. Molta gent del bar¬ 


ri de Can Calet, de Corró d’Avall, 
de les Franqueses i de tota la co¬ 
marca ens han donat suport en 
molts aspectes sense que ni tan 
sols els ho hàgim demanat. Des 
de gent senzilla i digna fins a per¬ 
sonalitats de la política, la cultura 
i la societat han signat, aportat i 
regalat coses o s’han implicat, ja 


que una majoria social està d’a¬ 
cord amb el drets de les persones 
per sobre dels drets dels objectes. 

Formem part del CSO Can 
Calet, tapem forats, reparem teu¬ 
lades, pintem parets o fem més 
acollidor allò que no es podia ni 
trepitjar; també, però, organitzem 
xerrades, tallers i activitats ober¬ 
tes a tothom, tant al barri com a la 
societat en general. Ningú no hi 
viu aquí, simplement fem un pro¬ 
jecte comú que no seria possible 


enlloc més, al marge de l’oci lu¬ 
cratiu o teledirigit. Les reformes i 
la rehabilitació aniran deixant pas 
a les iniciatives, les idees i la lli¬ 
bertat. Ens omple de satisfacció 
que del centre sorgeixin tot tipus 
d’activitats com tallers de tai-xi, 
d’aprenentatge o un equip de fut¬ 
bol, o que fins i tot que els veïns 
ens plantegin crear una 
associació amb seu allà, 
de la mateixa manera 
que entitats i organitza¬ 
cions ens demanen l’ús 
de l’espai. 

Treballem i suem 
molt sabent que amb no¬ 
més un cop de martell 
ens podrien fer fora d’a¬ 
quí. Però aquesta remota 
possibilitat no ens fa de¬ 
sistir i treballarem fins a 
l’últim dia com si fos el 
primer perquè tothom 
tingui l’oportunitat de 
disposar d’un espai on 
ensenyar i aprendre, co¬ 
municar i informar-se i 
respectar i ser respec¬ 
tats. La desequilibrada 
balança del poder podrà 
tapiar les parets del cen¬ 
tre per set anys més, 
però mai podran posar 
totxanes a la nostra 
consciència ni a les ga¬ 
nes de constituir nous espais al¬ 
ternatius. Aquest espai no és nos¬ 
tre ni vostre, és de tothom. De 
moment, doncs, des del CSO Can 
Calet us donem la benvinguda... 

Revolucionant i transformant 
la quotidianitat! 

CSO CAN CALET 
www.cso-cancalet.tk 
Pl. Can calet, 8 
Corró d’Avall (les Franqueses) 


... A LA QUE BRILLA PER 
LA SEVA ABSÈNCIA 



...mentre que Voldemort munta 
un judici a un menor amb proves 
poc científiques. 


Ràdio Bronka 
silenciada 

Ràdio Bronka, emissora lliure i 
llibertària de Barcelona, ha 
estat silenciada. El passat 21 
de desembre a les dotze del 
migdia, Radio 5 Todo Noticias 
(del grup de Radio Nacional de 
Espana) va decidir saltar, 
estranyament, del 576 de l’OM 
al 99.00 de l’FM, ubicació de 
Ràdio Bronka des de feia 18 
anys. De moment, només es 
pot escoltar Ràdio Bronka per 
internet. 

www.sindominio.net/rbronka/ 

AVE: méS 
profunditat, 
monys 
vibracions 

Des del mes de gener, els 
balcons de la zona Clot-Es- 
pronceda i del carrer Mallorca, 
entre Espronceda i l’avinguda 
Meridiana, ensenyen centenars 
de pancartes amb el lema “AVE : 
+PROFUNDITAT-VIBRACIONS”. 
Aquest és l’acte d’inici d'una 
llarga campanya que pretén que 
les administracions implicades 
(Ministerio de Fomento-GIF, 
Ajuntament, etc.) considerin amb 
més interès les reivindicacions 
exposades pel nostre barri 
respecte el tema de l’AVE durant 
aquest any, que ofereixin 
solucions concretes que les re¬ 
solguin i que estiguin disposades 
a fer les modificacions neces¬ 
sàries per realitzar-les. 

La campanya s’explicarà a fons 
en una roda de premsa que es 
farà el proper dimecres 19 de 
gener a les cinc de la tarda a la 
Torre del Fang (zona Clot- 
Espronceda). 



La façana de Can Calet en el moment de rompaeid el punt 




i si hi posem un folre? 


tesa jos dimarts ( 20 h> i divendres (21,3011) 
C/Comtes de Bell-Lloc 84 (Escola■*. 

Norma Falconi 

Membre de l'Assemblea per la Regularització 
sense Condicions i de l'associació Debat a Bat 

“Volem una 
regularització sense 
condicions” 

A iniciativa de Debat a Bat, l’Assemblea de Barri i el Centre Social de Sants, 
s’ha obert el Punt d'Informació sobre Estrangeria. Els objectius són 
assessorar sobre el nou reglament que entrarà en vigor a principis del 2005, 
informar els immigrants “sense papers” de les seves possibilitats reals 
d’accedir a la legalitat, i crear un punt de trobada per avançar en la lluita pels 
drets socials de tothom. 


ENGANXINES POLÍTICOSOCIALS 


Casals i ateneus 



FESTHO 


IVAN - SANTS 

Explica'ns què és el nou reglament. 

És un mecanisme del govern per solucio¬ 
nar, entre cometes, la situació dels “sense 
papers”. Però no és per a tots els “sense 
papers”, ja que només pretén cobrir les ne¬ 
cessitats del mercat de treball. És una via 
economicista, neoliberal, que no té en 
compte les persones que no poden accedir 
a un contracte de treball i per tant queden 
fora de la regularització. Com ara les ma¬ 
res que tenen cura dels fills, o les dones del 
servei domèstic, on habitualment no es fan 
contractes o, si els en fan, elles s’han de pa¬ 
gar la Seguretat Social (SS). Ni és un 
avanç pel moviment feminista, ni per a les 
dones immigrades, totalment desempara¬ 
des. També exclou de la regularització els 
menors “sense papers” que estan estudiant: 
si són tutelats per pares que no tenen “pa¬ 
pers”, també se’n queden sense. Amb la 
paradoxa que quan acaben el batxillerat no 
poden entrar a la universitat ni treballar. A 
més de limitat, el reglament arriba tard. 
Hem hagut d’esperar més de tres anys des 
de les nostres mobilitzacions del 2001 per¬ 
què la comunitat immigrada pugui accedir 
a la legalitat. 

Creus que els actuals governs progressis¬ 
tes podien haver evitat aqnestes deficièn¬ 
cies? 

Són deficiències generades per una llei 
d’estrangeria completament restrictiva: ne¬ 
ga el dret de reunió, associació, manifesta¬ 
ció i vot de les persones immigrants. Si 
crèiem que amb la nova situació política 
catalana, amb el tripartit d’esquerres, les 
condicions canviarien, ara ens assabentem 
per boca del Sr. Nadal que la immigració 
queda fora de l’Estatut. L’immigrant conti¬ 
nua sent considerat un exclòs. Es segueix 
vinculant a la delinqüència, a la inseguretat 
ciutadana, a l’economia submergida. Se¬ 
guirem sense drets, exclosos i invisibles. 


Com afronteu la nova situació des de l'As¬ 
semblea per la Regularització sense Con¬ 
dicions? 

Impulsant mobilitzacions conjuntament 
amb altres moviments socials, i coordi- 
nant-les en l’àmbit estatal. Hem de lluitar 
contra aquest reglament: volem una regu¬ 
larització sense condicions i derogar, per 
tant, la llei d’estrangeria. El 22 de gener 
ens manifestarem per dir-li al govem que 
aquest reglament no serveix per resoldre 
els problemes dels “sense papers”. Es dó¬ 
na la iniciativa als empresaris, s’amnistia 
els que contractaven fraudulentament, i es 
condiciona els immigrants a tenir un con¬ 
tracte de treball. 

Quins objectiu té el Punt d'Informacié so¬ 
bre Estrangeria? 

Amb el nou reglament, moltes persones 
s’han trobat sense informació sobre com 
accedir als tràmits per fer efectives les 
ofertes de treball, i vam pensar que era ne¬ 
cessari obrir punts d’informació i assesso¬ 
rament allà on visquessin les persones im¬ 
migrades. N’hem obert a Ciutat Vella, el 
Poble Sec, Sants, Cornellà i Santa Coloma. 
Informem sobre els continguts del regla¬ 
ment, orientem sobre els tràmits per obte¬ 
nir la regularització, o bé sobre temes com 
reclamacions de targetes, reagrupaments 
familiars, processos d’expulsió, situacions 
d’arrelament, contractes tipus B inicial... 
Creiem que és necessari informar de ma¬ 
nera completa i concreta sobre les possibi¬ 
litats reals de legalitzar-se. 

Quins sén els requisits per accedir a la le¬ 
galitat? 

A més del contracte de treball, es necessi¬ 
ten els certificats penals del país d’origen i 
un empadronament des del 30 de juny del 
2004 o un document oficial que acrediti 
l’estada des d’aquella data. Però el regla¬ 
ment no és definitiu, no sabem si demana¬ 
ran més requisits. 


Més enllà de l'assessorament, quines tas¬ 
ques més s'han de realitzar? 

Sensibilització i pedagogia. Desterrar este¬ 
reotips com els associats a la delinqüència, 
o que estem desmuntant la identitat (en 
aquest cas la catalana), com deia Pujol, o 
que qui va a les mesquites és terrorista. 
Manipulacions greus sobre una població 
que està aquí treballant i volent-se integrar 
i conviure en pau. Per respectar l’altre ens 
hem de conèixer: es parla molt del país 
d’acollida, però no hi ha coneixement real 
del nouvingut. S’ha de trencar, de forma 
conjunta, la separació que promou la llei 
d’estrangeria i que agreugen els mitjans de 
comunicació. Crear ponts, descobrir que el 
que ha arribat és igual que el que està aquí. 
La població pobra d’aquest país pateix els 
mateixos problemes que la població pobra 
que arriba: precarietat laboral, dificultats 
d’accés a l’habitatge, a l’ensenyament o a 
la sanitat. La gent autòctona ha de conèixer 
qui som i a què aspirem: treballadores que 
senzillament reclamem drets fonamentals. 
S’han d’eliminar els prejudicis: a vegades 
vivim aquí des de fa quinze anys però en¬ 
cara se’ns considera nouvinguts. Moltes 
persones critiquen que en aquest país no 
tenim deures: és fals. Encara que estiguem 
a l’economia submergida, contribuïm amb 
els impostos indirectes, i si tenim papers 
ens paguem la SS. Són llegendes que cal 
desmuntar. També ens adonem que a Cata¬ 
lunya la integració es realitza a partir del 
català, però el problema és que està tot en 
castellà. Hi ha una contradicció evident: la 
integració és parlar català, però a les feines 
et demanen castellà. No es fomenta que els 
immigrants aprenguin català, que és la 
llengua del país, sinó que sempre ens do¬ 
nen l’opció del castellà. A diferència dels 
pobles, on els immigrants parlen català, a 
Barcelona si l’immigrant no té papers no té 
accés a l’educació en català, i acaba parlant 
castellà per a defensar-se i trobar feina. 

ACTIVITATS " 


ADRECES 


Sants contra la Constitució Europea 
per l’Europa dels drets socials i els pobles 

Punt d'Informació sobre estrangeria a Divendres 28 de gener al Centre Social Diumenge 29 de gener a les Cotxeres 

Sants. 20 h Xerrada informativa sobre el punt 20 h Parlaran: Josep Maria Terricabras (filòsof), 

Cada dijous de 18h a 20.00 h al Centre Social d’informació i experiència dels immigrants en Miren Etxezarreta (economista), Jaume Asens 

de Sants lluita. (advocat i membre de la comissió de defensa del 

Col legi d’Advocats) i un membre de la 
campanya dels Països Catalans contra la 

Comissió Europea. 

Can Vies 

cl Jocs Florals, 42 

CS de Sants 

cl Olzinelles, 30 

Casal Independentista 

cl Premià, 31 

Espai Obert 

cl Blasco de Garay, 2 

AC Arran 

cl Premià, 20 

